CELEX: 62014CN0525
Language: da
Date: 2014-11-20 00:00:00
Title: Sag C-525/14: Sag anlagt den 20. november 2014 — Europa-Kommissionen mod Den Tjekkiske Republik

9.2.2015   
            
            
               DA
            
            
               Den Europæiske Unions Tidende
            
            
               C 46/23
            
         Sag anlagt den 20. november 2014 — Europa-Kommissionen mod Den Tjekkiske Republik
   (Sag C-525/14)
   (2015/C 046/30)
   Processprog: tjekkisk
   
      Parter
   
   
      Sagsøger: Europa-Kommissionen (ved P. Němečková og G. Wilms, som befuldmægtigede)
   
      Sagsøgt: Den Tjekkiske Republik
   
      Sagsøgerens påstande
   
   
               —
            
            
               Det fastslås, at Den Tjekkiske Republik har tilsidesat sine forpligtelser i henhold til artikel 34 i traktaten om Den Europæiske Unions funktionsmåde ved ikke at anerkende bestemte nederlandske kontrolstempler, navnlig kontrolstempler fra Waarborg Holland.
            
         
               —
            
            
               Den Tjekkiske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1.
            
            
               Ved ikke at anerkende bestemte nederlandske kontrolstempler begrænser Den Tjekkiske Republik den frie bevægelighed for ædle metaller, der er forsynet med disse kontrolstempler, og for genstande, som er produceret af disse metaller.
            
         
               2.
            
            
               Selv om ædelt metal er blevet stemplet af en filial til et nederlandsk kontrolorgan beliggende i et tredjeland, skal sådanne produkter behandles på samme måde som varer med oprindelse i Den Europæiske Union, da de ædle metaller er blevet stemplet i overensstemmelse med nederlandsk lovgivning og endeligt overgår til fri omsætning.
            
         
               3.
            
            
               Den Tjekkiske Republik har ikke godtgjort, at den eventuelle begrænsning af den frie bevægelighed for varer er egnet til at sikre opfyldelsen af det forfulgte mål om forbrugerbeskyttelse og ikke går videre, end hvad der er nødvendigt for at nå det.